افشاریون
افشاریون، افشارون یا افشاریه طایفه‌یی از اوغوزون هستنه ایران، ترکیه و افغانستون دله دکلستونه.

اَفشار یا آبشار اتا تورکمون ایل جه هستنه که شاء اسماعیل اول گادِر شش‌تا گت ِایل همراهی جه آناتولی ِعوثمانی دله جه بمونه ایران دله و صفویون پایه ره بساتنه. این ایل دِتا گت ِچلّه جه تقسیم بی‌یه: اتا قاسملو و دیگری ارخلو (یا قرخلو)؛ نادرشاء از چلّه‌ی دومی بی‌یه. طایفه قرخلو ره شاءاسماعیل آذربایجون جه به خراسون کوچ هدائه و خراسون ِشومال دله، نواحی ابیورد و دره گز و باخرز تا حدود مرو دله وشون ره جا هدائه؛ تا ازبک‌ئون و ترکمنون موهاجم پیش مقاومت هاکنن. ات‌خله از این ایل‌ئون شاءعباس گادِر ایل شاهسون دله قاطی بَینه. ایل افشار تورک زوون هستنه

نادرقلی افشار ملقب به نادرشاء رئیس افشاریونِ ایل بی‌یه که به پادشائی ایران برسی‌یه و مؤسس سلسله افشاریون بیّه. وه دوازده سال (از ۱۱۱۴ تا ۱۱۲۶) ایران سَر حکومت کارده. ونه نیشتنگاء (=پایتخت) مشهد بی‌یه. وه بعد اونکه افغانون ره کشور دله جه دَربکارده، ایران ِگت ِکدخدائون ره جمع هاکرده و وشون پِشتی جه شه ره شاء بنومسته.

منبع

 
 

ایران تاریخ

هند تاریخ